Os termins correu vasuera, mensache vasuera y a sobén tamién con l'anglicismo spam, fan referencia a os mensaches no solicitaus, no deseyaus u con remitente no conoixiu (correu anonimo), habitualment de tipo publicitario, cheneralment ninviaus en grans cantidatz (mesmo masivas) que perchudican de bella u quantas trazas a o receptor. L'acción de ninviar ditos mensaches se denomina spamming. A palabra equivalent en anglés, spam, proviene d'a epoca d'a segunda guerra mundial, quan os familiars d'os soldaus en guerra les ninviaban minchada enlatada; entre istas minchadas enlatadas se trobaba una carne enlatada gritada spam, que en os Estaus Unius yera y sigue estando muit común. Iste termin prencipió a usar-se en a informatica decenios mas tarde a popularizarse, gracias a un sketch de 1970 d'o grupo de comediantes britanicos Monty Python, en a suya serie de televisiónMonty Python's Flying Circus, en o qual s'incluiba spam en totz os platos.